title: Parnell (Nueva Zelanda)
text: Iste articlo ye sobre o barrio d'Auckland. Ta atros usos se veiga Parnell.
  
  Parnell ye un barrio d'a ciudat d'Auckland, Nueva Zelanda. Ye un d'os barrios mas ricos de tot o país, estando clasificau como o tercero en iste ranking. D'atra man ye considerau como o barrio más antigo d'Auckland, ya que data de tiempos d'o primer asentamiento europeu en Auckland en l'anyo 1841. Ye caracterizau por estar un mezclallo de carreras linials con árbols y grans propiedatz; zonas industrials reurbanizadas con casas d'estilo eduardiano y chaletz d'os anyos 1920; asinas como por a suya topografía montanyosa, con tozals que deixan veyer dende qualsiquier puesto polidas anvistas d'o puerto d'Auckland, o puerto de Waitemata, a isla de Rangitoto u l'Auckland Domain. A l'ueste muga con l'Auckland Domain, o parque d'a ciudat, a o sud con Newmarket y a o norte con Ports of Auckland.
  
  Parnell Rise y Parnell Road son as dos prencipals vías d'o barrio de Parnell. Parnell Rise s'endreza enta o districto financiero a l'ueste; mientres que Parnell Road puya dende Parnell Rise enta o cabalto d'o barrio y alavez chira quasi 90 graus ta continar enta Newmarket a o sudeste. Parnell Road remata en a intersección as carreras George y Sarawia Street, a on pasa a decir-se Broadway. Os primers habitants europeus conoixeban a Parnell Road como "Manukau Road" dica poco dimpués d'a creyación de Khyber Pass Road en 1845.
  
  Referencias 
  
  Barrios d'Auckland